Vrouens vas oor onwettige vuurwapensTwee vrouens is in hegtenis geneem vir die besit van ongelisensieerde vuurwapens in Soweto, Gauteng. Ao. Kay Makhubela, woordvoerder van die polisie, sê die twee vrouens is Saterdag in Jabulani in hegtenis geneem gedurende ŉ spesiale polisie-operasie wat ook in Dobsonville, Naledi, Moroka, Protea Glen en Lenasia gehou is. Makhubela sê ŉ totaal van 119 mense is vir verskeie oortredings in hegtenis geneem. “Die verdagtes was onder meer gesoek vir moord, roof, kwaadwillige saakbeskadiging en diefstal.” Makhubela sê die verdagtes sal Maandag in verskeie howe verskyn.